Gwenole a voe azeulet evel ur sant e Landevenneg, goude e varv. En  Xvet kantved, pa oa aloubet Breizh gant ar Vikinged, e techas ar venech, gant e relegoù. Mont a rejont war-zu ar reter, dre greiz Breizh, en ur chom a-sav meur a wech, e lechioù ma vez enoret sant Gwenole dindan meur a anv hiziv an deiz : e Pierig, e Bro Naoned, e Château-du-Loir e-kreiz Bro-Chall hag a-benn ar fin e Montreuil-sur-Mer e departamant ar Pas-de-Calais. Eno e veze enoret dindan an anv saint Walloy ha chom a reas e relegoù betek an Dispach gall, pa voent distrujet e 1793.